เอื้องเงินแสดลาว สีกลีบปากเข้มสวยหายาก
กล้วยไม้ชนิดนี้มีถิ่นกำเนิดดั้งเดิมจากประเทศลาว โดยธรรมชาติจะพบขึ้นอยู่บนเขาหินปูนตั้งแต่ 100-1,000 เมตรขึ้นไป ในประเทศไทยถูกนำเข้ามาปลูกและขยายพันธุ์นานหลายปีแล้ว มีข้อแตกต่างจากเอื้องเงินแสดไทยที่มีขึ้นเฉพาะภาคเหนือเพียงถิ่นเดียวคือ กลีบดอกของ เอื้องเงินแสดลาว จะเรียวเล็กและยาวกว่า ที่เป็นเสน่ห์ใครๆพบเห็นแล้วต้องชื่นชอบได้แก่ กลีบปากจะม้วนงอลง ผิวกลีบจะมีตุ่มกระจายทั่ว ไม่เรียบหรือยื่นออกมาเหมือนกลีบปากของเอื้องเงินแสดไทย ที่สำคัญสีของกลีบปาก เอื้องเงินแสดลาว จะเป็นสีแดงอมส้มสวยงามสดใสน่าชมมากเนื้อกลีบโดยรวมจะหนาและบานได้ทนนานกว่าอีกด้วย จึงเป็นที่ต้องการของผู้ปลูกเลี้ยงกล้วยไม้ทั้งไทยและต่างชาติเป็นอย่างสูงเรื่อยมาจนกระทั่งปัจจุบัน,เอื้องเงินแสดลาว หรือ DENDROBIUM WILLIMSONII DAY–RCHB.F. มีลักษณะทางพฤกษศาสตร์ เป็นกล้วยไม้อิงอาศัย ต้นสูง 60-80 ซม. ลำต้นเป็นรูปแท่งดินสอกลม ปลายเรียวแหลม เป็นข้อหรือปล้อง ใบเป็นรูปรีแกมรูปขอบขนาน ปลายใบแหลมโคนใบเป็นกาบหุ้มลำต้นบริเวณข้อหรือปล้อง ใบออกเรียงสลับ เนื้อใบค่อนข้างหนา ผิวใบเรียบ สีเขียวสด และมักจะทิ้งใบหมดเมื่อถึงฤดูกาลผลิดอก,ดอก ออกเป็นดอกเดี่ยวๆหรือเป็นช่อ 1-3 ดอกที่ข้อลำต้นใกล้ปลายยอด กลีบเลี้ยงและกลีบดอกเป็นรูปรีแกมรูปขอบขนาน ไม่เป็นรูปสามเหลี่ยมเหมือนกลีบดอกของเอื้องเงินแสดไทยชัดเจน ปลายกลีบดอก เอื้องเงินแสดลาว จะแหลม มีสีขาวหรือมีสีส้มจางๆ เจือปนทั่วทั้งกลีบ กลีบปากมีตุ่มกระจายทั่วและตัวกลีบปากจะม้วนลง ไม่ยื่นยาวออกไปทางด้านหน้าเช่นกลีบปากของเอื้องเงินแสดไทย เป็นสีแดงอมสีส้มทั้งกลีบปาก ดูคล้ายกับกลีบปากของกล้วยไม้ชื่อดอนมาลีมาก ดอกบานเต็มที่กว้างประมาณ 4.5 ซม. เวลามีดอกจะสวยงามสดใสน่ารักมาก ดอกออกระหว่างเดือนมีนาคมต่อเนื่องไปจนถึงเดือนพฤษภาคมทุกปี ดอกจะบานได้นานเป็นอาทิตย์ ขยายพันธุ์ด้วยการแยกต้น ปัจจุบันเป็นกล้วยไม้หายากมากครับ.,นายเกษตร
กล้วยไม้ชนิดนี้มีถิ่นกำเนิดดั้งเดิมจากประเทศลาว โดยธรรมชาติจะพบขึ้นอยู่บนเขาหินปูนตั้งแต่ 100-1,000 เมตรขึ้นไป ในประเทศไทยถูกนำเข้ามาปลูกและขยายพันธุ์นานหลายปีแล้ว 
เกษตรกรบนแผ่นกระดาษ,นายเกษตร,เอื้องเงินแสดลาว,กล้วยไม้,เอื้องเงินแสดไทย,เกษตร